বাংলাদেশের ঔষধ শিল্প
বর্তমানে বাংলাদেশে ওষুধ শিল্পের অভ্যন্তরীণ বাজার প্রায় ১৩ হাজার কোটি টাকার উপরে এবং আন্তর্জাতিক বাজার ৬৫০ কোটি টাকারও বেশী। এ খাতে প্রবৃদ্ধির হার প্রায় ৯ শতাংশের উপরে। দেশের বিভিন্ন অঞ্চলে বর্তমানে সরকারী তালিকাভূক্ত ২৬৯টিরও বেশী ছোট-বড় ওষুধ কারখানা ও ২৬৯টি এ্যালোপ্যাথিক ওষুধ প্রস্ততকারী বেসরকারী প্রতিষ্ঠান রয়েছে, যারা দেশের চাহিদার ৯৮ শতাংশ পূরণ করে বিশ্বের ১৬০টিরও বেশী দেশে ওষুধ রপ্তানী করে আসছে।
এসেনসিয়াল ড্রাগস কোম্পানি লিমিটেড
এসেনসিয়াল ড্রাগস কোম্পানি লিমিটেড ১৯৮৩ সালে প্রতিষ্ঠা করা হয়, এবং কোম্পানি আইনের অধীনে এটি একটি পাবলিক লিমিটেড কোম্পানি হিসেবে নিবন্ধিত হয়। এর খুলনা এসেনসিয়াল ল্যাটেক্স প্লান্ট নামে একটি প্রতিষ্ঠান আছে, যারা ল্যাটেক্স কনডম উৎপাদন করে থাকে। প্রাথমিকভাবে কোম্পানিটি সরকারের ক্রয় এবং বন্টন সংস্থা হিসেবে কার করত, এবং অর্থ সঞ্চয় করার জন্য কোম্পানিটি চিকিৎসা পণ্য উৎপাদন শুরু করে। ২০১৬ সালের বন্যার পরে সরকার কোম্পানিটিকে পানি বিশুদ্ধ করার বড়ি উৎপাদন শুরু করতে বলে।